ЗАПИСНИК

са тринаесте редовне сједнице Комисије за програмске садржаје на албанском језику и језицима припадника других мањинских народа и других мањинских националних заједница

Сједница Комисије је одржана дана 29.03.2023. године.

Сједници су присуствовали:

1.Мирхета Гачевић, предсједница;

2.Верон Халили, члан;

3.Трипо Матијевић, члан;

4.Ивана Крушчић, чланица.

Фрасхер Селимај и Адмир Адровић, чланови нису присуствовали сједници због раније преузетих обавеза, о чему су уредно обавијестили предсједницу Комисије.

Поред чланова Комисије, сједници је присуствовао и Иван Лековић, секретар Комисије.

На сједници је усвојен слиједећи

 ДНЕВНИ РЕД

1.Расправа и изјашњавање у вези Записника са дванаесте редовне сједнице Комисије;

2.Усвајање иницијатива према Савјету РТЦГ;

3.Конципирање плана студијских посјета региону са конкретним планом активности и у складу са тим предлог буджета;

4.Разно.

 I

Записник са једанаесте редовне сједнице Комисије је усвојен гласовима свих присутних чланова.

(4 гласа ЗА)

 II

Мирхета Гачевић је упознала остале чланове са предлогом иницијативе која се односила на техничко и кадровско јачање Редакције на језицима осталих националних заједница, у циљу оспособљавања за квалитетнију и продуктивнију производњу програмских садржаја.

Предлог је усаглашен, с тим да је Трипо Матијевић предложио и да се одговор Савјета РТЦГ затражи у неком разумном року.Остали чланови су исказали очекивање да ће се то и догодити без потребе за наглашавањем истог.

Мирхета Гачевић је упознала остале чланове да је у сазнању за постојање уговора који је закључен измедју Владе Црне Горе и РТЦГ 2018 године, са роком трајања до 2021. године.С тим у вези, по њеним сазнањима, урађена је анализа Невладине организације “Грађанска алијанса”2022. године, у којој је наведено да постоје обавезе РТЦГ које су преузете закључивањем уговора, у вези програмског садржаја, производње, временског трајања програма итд.Предложила је да се затражи информација око документа , да би се извршио увид у наведене обавезе, без обзира да ли је уговор и даље важећи. Такодје је истакла да је по њеном мишљењу први корак да се редакција доведе у ред у кадровском и организационом смислу.

Трипо Матијевић сматра да би то могло представљати добар основ за правац наредног дјеловања Комисије. Истакао да ситуација траје преко десет година и да се веома мало урадило те да је интереснтно да Менаџмент РТЦГ није упознао тадашње чланове Комисије са постојањем уговора.

Иницијатива за враћање првобитних термина емитовања емисија “Мостови” и “Саворе” је усвојена једногласно без додатне расправе.

 III

Након краће расправе Мирхета Гачевић је преузела обавезу да припреми калкулацију тошкова, у зависности од броја чланова који би били предложени за студијске посјете, о чему ће се наставити договори у наредном периоду.Констатовано је да је потребно утврдити ТВ центре које треба посјетити као и број дана потребан за реализацију наведеног.Трипо Матијевић је предложио да се затраже од запослених у редакцији предлози за план рада током посјете, како би се располагало са више потребних података прије наредне сједнице.

 IV

У оквиру тачке разно, није било тема за расправу.

ЗАПИСНИК САЧИНИО ПРЕДСЈЕДНИЦА КОМИСИЈЕ

Иван Лековић Мирхета Гачевић